
Определение №447/12.10.2023 по ч. нак. д. №883/2023 на ВКС, НК, III н.о., докладвано от съдия Мария Митева
 


	
	 ОПРЕДЕЛЕНИЕ	
		
	 № 447 	
		
	гр. София, 12.10.2023 г.	
		
	ВЪРХОВНИЯТ КАСАЦИОНЕН СЪД на Република България, трето наказателно отделение, в закрито съдебно заседание на дванадесети октомври две хиляди и двадесет и трета година в състав:	
		
	ПРЕДСЕДАТЕЛ: БЛАГА ИВАНОВА 	
		
	 ЧЛЕНОВЕ: МАЯ ЦОНЕВА 	
		
	 МАРИЯ МИТЕВА	
		
	При становището на прокурора от ВКП Красимира Филипова, изслуша докладваното от съдия МИТЕВА КНЧД № 883/2023 г., като взе предвид следното:	
		
	 Производството е по реда на чл. 43, т. 3 от НПК. 	
		
	 С разпореждане № 481 от 29.09.2023 г. М. Д. - съдия при РС – Айтос е прекратила производството по НОХД № 268/2023 г. по описа на РС - Айтос, като го е изпратила по компетентност на ВКС с искане за промяна на местна подсъдност на основание чл. 43, т. 3 от НПК, поради невъзможността да се образува състав за разглеждане и решаване на делото. 	
		
	 Прокурорът от ВКП Красимира Филипова дава становище, че са налице предпоставките на чл. 43, т. 3 от НПК и направеното искане е основателно. 	
		
	 Върховният касационен съд, трето наказателно отделение, след като обсъди доказателствените материали по делото намери за установено следното. 	
		
	Налице са законните предпоставки за допускане на поисканата промяна на местната подсъдност по делото.	
		
	 Производството по НОХД № 268/2023 г. пред РС – Айтос е образувано по внесен обвинителен акт срещу Б. Д. Д. за извършено престъпление по чл. 343в, ал. 3 вр. ал. 1 вр. чл. 23, ал. 1 НК. 	
		
	 Видно е от материалите по делото, че всички съдии от РС – Айтос, на които делото е било последователно разпределяно, са се отвели от разглеждането му.	
		
	 С определение № 62/02.08.2023 г. съдията - докладчик М. Б. се е отвел на основание чл.29, ал.1 от НПК от разглеждането на делото. Следващият съдия - докладчик М. Д. е насрочил разпоредително заседание на 20.09.2023 г., в хода на което с определение от същата дата се е отвел от разглеждането на делото на основание чл. 29, ал. 2 от НПК. Следващият съдия - докладчик И. К. с определение № 81/28.09.2023 г. също се е отвел на основание чл. 29, ал. 2 от НПК. Видно от протокол за избор на съдия - докладчик от 25.09.2023 г. /л. 20 от НОХД/ съдия Т. С. от Районен съд - Айтос е в продължителен болничен от 03.07.2023 г. 	
		
	 Предвид изложеното е налице основанието по чл. 43, т. З от НПК за упражняване на правомощията на Върховния касационен съд за определяне на друг, еднакъв по степен съд, за разглеждане на делото. Установява се, че в РС – Айтос не може да бъде формиран състав за разглеждане на посочено по-горе дело. Поради това и местно компетентният съд не може да разгледа и реши образуваното по описа на съда дело. Липсата на други съдии в РС – Айтос обуславя необходимостта от промяна на подсъдността на основание чл. 43, т. 3 от НПК. 	
		
	 С оглед мотивацията за отводите на съдите от РС – Айтос и за да се избегне всякакво съмнение в безпристрастността и обективността на съда, разглеждането на делото следва да бъде възложено на друг, еднакъв по степен съд какъвто е РС – Бургас. Териториалната близост на този съдебен орган до [населено място] предполага минимални разходи на участниците в производството и деловодни затруднения. 	
		
	 Водим от изложените съображения и на основание чл. 43, т. 3 от НПК, Върховният касационен съд, трето наказателно отделение	
		
	 ОПРЕДЕЛИ: 	
		
	 НОХД № 268/2023 г. по описа на Районен съд – Айтос да се разгледа от Районен съд – Бургас.	
		
	 Делото ведно с определението да се изпрати на РС – Бургас за изпълнение. 	
		
	 Препис от определението да се изпрати на РС – Айтос за сведение.	
		
	 Настоящото определение е окончателно.	
		
	ПРЕДСЕДАТЕЛ: ЧЛЕНОВЕ: 1.	

